
Z A P I S N I K
3. sjednice Vijeća Mjesnog odbora Čulinec
Održane 09. kolovoza 2021.

u sjedištu Mjesnog odbora, Ulica Badema 2a
s početkom u 17.00 sati
NAZOČNI ČLANOVI VIJEĆA:
· Mario Kolar, Damir Škarić, Hrvoje Holler, Jadranka Petrović, Suzana Benc
Predsjedava Mario Kolar, predsjednik Vijeća.

Zapisnik vodi; Damir Škarić
Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 3. sjednicu Vijeća Mjesnog odbora.
Bez rasprave, jednoglasno, Vijeće prihvaća tekst zapisnika 2. sjednice Vijeća, održane 01. srpnja 2021. godine.
Na prijedlog predsjednika jednoglasno se utvrđuje
D N E V N I   R E D
1. Prijedlog Odluke o izmjeni odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora – donošenje zaključka; 

2. Prijedlog zaključka o davanju mišljenja na Nacrt prijedloga odluke o izmjenama i dopunama odluke o davanju u zakup i na drugo korištenje površina javne namjene; 

3. Postavljenje nadstrešnice na autobusnom stajalištu Čulinečka cesta kod kbr.100a – donošenje zaključka 

4. Prijedlog zaključka o davanju mišljenja o sklapanju ugovora s domarom za razdoblje listopad – prosinac 2021. godine; 

5. Aktualna komunalna problematika 

6. Pitanja i prijedlozi

Ad 1. Prijedlog Odluke o izmjeni odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora – donošenje zaključka;
Članovi Vijeća primili su pisani materijal putem e-pošte a Predsjednik usmeno obavještava nazočne o predmetu rasprave i odlučivanja.

U raspravi sudjeluju: 

Mario Kolar, Damir Škarić, Hrvoje Holler, Jadranka Petrović, Suzana Benc
Vijeće većinom glasova od kojih sa četiri ZA i jednim SUZDRŽANIM glasom donosi

Z A K LJ U Č A K

o davanju mišljenja na Prijedlog Odluke o izmjeni odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora
1. Vijeće Mjesnog odbora Čulinec daje pozitivno mišljenje na Prijedlog odluke o naknadi predsjednicima, potpredsjednicima i članovima gradski četvrti i vijeća mjesnih odbora.
2. Ovaj zaključak dostavlja se  Gradskoj četvrti Donja Dubrava na daljnje postupanje.

Ad 2. Prijedlog zaključka o davanju mišljenja na Nacrt prijedloga odluke o izmjenama i dopunama odluke o davanju u zakup i na drugo korištenje površina javne namjene;
Članovi Vijeća primili su pisani materijal putem e-pošte a Predsjednik usmeno obavještava nazočne o predmetu rasprave i odlučivanja.

U raspravi sudjeluju;
Mario Kolar, Damir Škarić, Hrvoje Holler, Jadranka Petrović, Suzana Benc
Vijeće jednoglasno donosi

Z A K LJ U Č A K

o davanju mišljenja na odluku o izmjenama i dopunama odluke o davanju u zakupa i na drugo korištenje površina javne namjene

1. Vijeće mjesnog odbora Čulinec razmotrilo je odluku o izmjenama i dopunama odluke o davanju u zakup i na drugo korištenje površina javne nabave te nema primjedbi ni prijedloga.
      2.   Ovaj zaključak dostavlja se  Gradskoj četvrti Donja Dubrava na daljnje postupanje.

Ad 3. Postavljenje nadstrešnice na autobusnom stajalištu Čulinečka cesta kod kbr. 100a – donošenje zaključka
Članovi Vijeća primili su pisani materijal putem e-pošte a Predsjednik usmeno obavještava nazočne o predmetu rasprave i odlučivanja.

U raspravi sudjeluju; 
Mario Kolar, Damir Škarić, Hrvoje Holler, Jadranka Petrović, Suzana Benc
Vijeće jednoglasno donosi

Z A K LJ U Č A K

o postavljenje nadstrešnice na autobusnom stajalištu Čulinečka cesta kod kbr.100a
1. Vijeće MO zaprimilo je dopis Gradskog ureda za prostorno uređenje, izgradnju Grada, graditeljstvo, komunalne poslove i promet kojim se traži  ishođenje suglasnosti za postavljanje nadstrešnice.

2. Vijeće smatra da je potrebno izmjestiti autobusnu stanicu zbog nerazjašnjenih imovinsko pravnih-odnosa na parceli na kojoj se trenutno nalazi autobusno stajalište, ispred kućnog broja Čulinečka 100a, a gdje je u planu izgradnja nadstrešnice. 
3. Naime, trenutno stajalište djelomično je postavljeno na privatnom zemljištu oko kojega se vode sudski postupci, a ista parcela u naravi predstavlja urušeni objekt sa građevinskim i komunalnim otpadom bez ograde prema stajalištu, te izgradnja nadstrešnice ne rješava u potpunosti sve potrebe na istom stajalištu koje koriste isključivo djeca. Isto stajalište predstavlja i niz opasnosti za djecu koja čekaju autobus na istom stajalištu (fotografija u prilogu). 

4. Vijeće se obvezuje da će najkasnije do slijedeće sjednice donijeti prijedlog o novoj lokaciji autobusne stanice, a gdje bi se izgradila i predviđena nadstrešnica i zadovoljili svi potrebni uvjeti sa boljom sigurnosti za autobusno stajalište..
5. Ovaj zaključak dostavlja se  Gradskoj četvrti Donja Dubrava na daljnje postupanje.
Ad 4. Prijedlog zaključka o davanju mišljenja o sklapanju ugovora s domarom za razdoblje listopad – prosinac 2021. godine;
Članovi Vijeća primili su pisani materijal putem e-pošte a Predsjednik usmeno obavještava nazočne o predmetu rasprave i odlučivanja.
U raspravi sudjeluju;
Mario Kolar, Damir Škarić, Hrvoje Holler, Jadranka Petrović, Suzana Benc
Vijeće jednoglasno donosi

Z A K LJ U Č A K

o  davanju mišljenja o sklapanju ugovora s domarom

za razdoblje listopad – prosinac 2021. godine;

1. Vijeće Mjesnog odbora Čulinec razmotrilo je dopis Gradskog ureda za mjesnu samoupravu u svezi sklapanja ugovora s domarima za razdoblje listopad – prosinac 2021. 

2. Vijeće je suglasno da se za poslove domara za naredno razdoblje sklopi ugovor s  dosadašnjim domarom /Ana Maruna/ jer smatra da zbog održavanja objekta i velikog broja korisnika i nadalje postoji potreba za obavljanjem poslova domara.

3. Ovaj zaključak dostavlja se Vijeću Gradske četvrti Donja Dubrava na daljnje postupanje.

Ad 5. Aktualna komunalna problematika
U raspravi sudjeluju; 
Mario Kolar, Damir Škarić, Hrvoje Holler, Jadranka Petrović, Suzana Benc
Vijeće jednoglasno donosi

a)
Z A K LJ U Č A K
o  neurednom i zapuštenom stajalištu školskog autobusa - Čulinečka cesta br. 100a kč/621 KO Resnik u vlasništvu Vugrin-Krfin Mara iz Čulinečke ceste 100 

1. Vijeće skreće pozornost na neuredno i zapušteno stajalište školskog autobusa – Čulinečka cesta kbr.100.

2. Vijeće ističe, da se na k.č. 621, k.o. Resnik nalazi stajalište školskog autobusa, spomenuta čestica je zapuštena sa urušenim objektom s puno građevinskog i komunalnog otpada. Na istoj ne postoji dvorišna ograda, te predstavlja opasnost za djecu koja čekaju školski autobus. 
3. Vijeće traži da se komunalnom redaru hitno dostavi obavijest o izvidu zemljišta (u prilogu fotografija prostora uz napomenu da mreža koja je predstavljala ogradu više ne postoji te djeca imaju slobodan ulaz u prostor dvorišta, a što im je postao i prostor za zabavu).
4. Ovaj zaključak dostavlja se Vijeću Gradske četvrti Donja Dubrava na daljnje 

postupanje.

b)
ZAKLJUČAK
o uklanjanju stabla ispred područnog DV Jabuka u ulici Badema 14a,
1. Vijeće predlaže uklanjanje opasnih stabala (opasnost od urušavanja) ispred područnog DV Jabuka u ulici Badema 14a k.č. 580/96 k.o. Resnik, 
2. Ovaj zaključak dostavlja se Vijeću Gradske četvrti Donja Dubrava na daljnje postupanje.

c)

ZAKLJUČAK

o izgradnji dodatnih parkirališnih mjesta  ispred područnog DV Jabuka u Ulici badema 14a
1. Vijeće VMO Čulinec, smatra potrebitim, te predlaže izgradnju dodatnih parkirališnih mjesta za građanstvo i korisnike dječjeg vrtića, na k.č. 580/96 k.o. Resnik, čime bi se osiguralo  cca 6 parkirnih mjesta. (Podaci i izgled k.č. 580/96 k.o. Resnik u prilogu).
2. Ovaj zaključak dostavlja se Vijeću Gradske četvrti Donja Dubrava na daljnje postupanje.

d)

 




 ZAKLJUČAK

o zaprašivanju komaraca na području MO Čulinec
1. Vijeće, zbog problema sa komarcima traži da se sa ugovornom tvrtkom dogovori češće zaprašivanje površina MO Čulinec 
2. Vijeće, smatra da je potrebno češće zaprašivanje s obzirom da je područje MO uz park šumu, te su građani izloženi većem broju rojeva komaraca nego u drugim dijelovima grada. Zbog narušene kvalitete života tražimo da područje MO Čulinec bude prioritet u zaprašivanju. 
3. Ovaj zaključak dostavlja se Vijeću Gradske četvrti Donja Dubrava na daljnje postupanje    

e)

ZAKLJUČAK

o  popravku strujnog kabela i postavljanje rasvjetnog tijela (lampe) na postojeći rasvjetni stup 

1. Vijeće pojašnjava i traži da u dvorištu gdje se nalazi MO Čulinec, Ulica badema 2a, postoji  rasvjetni stup, koji je do sada višekratno uništavan a što je uzročno povezano sa devastacijom zgrade objekta MO (grafitiranje, razbijanje fasade).
2. Vijeće traži  popravak strujnog kabla koji osigurava električnu energiju do rasvjetnog stupa a koji se zbog neutvrđenih razloga otpustio te se električni kabel spustio na visinu koju je moguće dosegnuti sa poda igrališta. Kako se radi o prostoru dječjeg igrališta i vezano na opasnost od mogućeg strujnog udara ako neko od djece dosegne do kabela, VMO traži ŽURNO otklanjanje kvara i postavljanje rasvjetnog tijela. Također se skreće pažnja da rasvjetno tijelo koje se postavlja mora biti izvedeno sa zaštitnom mrežom na rasvjetnom tijelu i osigurano od namjernog razbijanja kamenom, kako je dosadašnja praksa pokazala da NN osobe kako bi isti prostor iza zgrade MO ostao navečer u mraku, namjerno razbijaju rasvjetno tijelo a što u konačnici dovodi do devastiranja kako igrališta tako i samog objekta MO Čulinec.. 
3. Ovaj zaključak dostavlja se Vijeću Gradske četvrti Donja Dubrava na daljnje postupanje    

Ad 6. Pitanja, prijedlozi i obavijesti
Predsjednik obavještava članove Vijeća o održanoj koordinaciji Predsjednika VMO gradske četvrti Donja Dubrava.
Hrvoje Holler, kao predstavnik VMO Čulinec na istoj koordinaciji obavještava članove VMO o sastanku te zaključcima istog sastanka.
Dovršeno u 20:00 sati.
KLASA: 026-02/21-002/1355

URBROJ: 251-06-11-401-21-2

U Zagrebu, 09. kolovoza 2021.
Zapisnik sastavio: 






        Predsjednik

___________________





Vijeća Mjesnog odbora

       Damir Škarić





                       Čulinec 









         Mario Kolar                                                                    
